《城上怨》
宋代·唐庚

雨似悬河风似箭，风号雨驰寒刮面。何处巡城老健儿，城上讴吟自哀怨。

不知底事偏苦伤，声高声低哀思长。戍边役重畏酷法，去国年多思故乡。

城上歌时夜方半，正是孤斋醉魂断。和风和雨两三声，推枕投衾坐长叹。

传闻边警动熙河，战士连年不解戈。今夜风号雨驰处，城上哀怨知几何。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。